Alkuperänimityksen ja maantieteellisten merkintöjen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 354 , 13/12/2001 s. 0012 - 0013



Alkuperänimityksen ja maantieteellisten merkintöjen suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2001/C 354/06) Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkekaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) SMM (x) Asiakirjan kansallinen numero: 398990093 1 Jäsenvaltion toimivaltainen viranomainen: Nimi: Deutsches Patent- und Markenamt Markenabteilung 3.2. Osoite: D-80297 München Puhelin: (49-89) 21 95-46 22 Faksi: (49-89) 21 95-41 43 2. Hakijaryhmittymä 2.1 Nimi: Teichgenossenschaft Oberpfalz 2.2 Osoite: Säulnhof 19, D-92551 Stulln 2.3 Kokoonpano: tuottaja/jalostaja ( x ) muu ( ). 3 Tuotelaji: luokka 1.7, tuore tai jalostettu kala 4. Tavaraerittely (tiivistelmä 4 artiklan 2 kohdan edellytyksistä) 4.1 Nimi: Oberpfälzer Karpfen 4.2 Kuvaus: Karppi elävänä, teurastettuna tai jalostettuna savukalaksi (myös paloiteltuna, kuten fileinä tai paloina) taikka valmistuotteeksi. Yksittäisen elävän kalan vähimmäispaino on 1 000 grammaa, muoto on pitkänomainen. Liha on valkoista, kiinteää, mehevää ja vähärasvaista, ja sen maku on lajille ominainen. 4.3 Maantieteellinen alue: Oberpfalzin hallintopiiri / Baijeri 4.4 Alkuperätodisteet: Oberpfalzin karppi on perinteinen kalanviljelytuote, jonka historia ulottuu useiden vuosisatojen taakse. Alueen karpinviljely alkoi vuonna 1132 perustetussa Waldsassenin sistersiläisluostarissa. Sen kulta-aika oli 1400-luvulla, ja se elpyi uudelleen 1900-luvulla. Alalla toimii Oberpfalzissa nykyisin noin 3000 yritystä, joiden käytössä olevien lammikoiden pinta-ala on noin 10000 hehtaaria, joten tämä rakenteellisesti heikossa asemassa oleva alue on Saksan merkittävin tuottaja, ja sen talouskasvu on suurelta osin juuri karpinkasvatuksen varassa. Oberpfalzin karppi kasvatetaan mädistä ruokakalaksi Oberpfalzin lammikoissa, ja viljelylaitosten omistajat ja kauppiaat ovat sitoutuneet olemaan saattamatta markkinoille "Oberpfälzer Karpfen" -nimityksellä mitään muuta alkuperää olevia tuotteita. Valvontaa varten pidetään kirjaa yrityksen kokoon, kalojen hankintaan ja myyntiin, ruokintaan ym. seikkoihin sekä karppien ostamiseen liittyvistä tiedoista. 4.5 Viljelymenetelmä: Oberpfalzin karpin kasvatus kestää mädistä ruokakalakokoon (1500-2000 grammaa), jonka se saavuttaa yleensä kolmannen kasvatusjakson lopussa. Ruokinnassa käytetään pääasiassa luonnonravintoa (pohjaeliöstöä, eläinplanktonia jne.), jonka lisäksi kaloille annetaan alueen maatalousyrityksistä peräisin olevaa viljaa (lukuun ottamatta maissia). 4.6 Yhteys maantieteelliseen alkuperään: Oberpfalz poikkeaa ilmastollisten ja maantieteellisten erityisolosuhteidensa (sijaintikorkeus, maaperä, veden laatu jne.) muista lammikkoviljelyalueista. Suhteellisen alhaiset lämpötilat ja laajaperäiseen viljelyyn soveltuvat ilmasto-olot sekä lievästi hapan maanlaatu yhdessä luonnonravintoon ja ainoastaan vähäiseen lisärehun käyttöön perustuva ruokinta johtavat kalojen hitaaseen kasvuun, jolloin lihasta tulee tavallisesti vähärasvaista ja kiinteää. Myös ravintoketju ja maaperän ja veden ominaisuudet vaikuttavat lihan laatuun. Näin Oberpfalzin karpin ominaisuudet ovat tiiviissä yhteydessä sen maantieteelliseen alkuperään ja vaikuttavat tuotteen perinteisesti korkeaan arvostukseen. 4.7 Valvontaelin: Nimi: Bayerische Landesanstalt für Ernährung Osoite: Postfach 95 01 40, D-81517 München Nimi: Lacon GmbH Osoite: Hanns-Martin-Schleyer-Str. 10, D-77656 Offenburg Nimi: Bayerisches Staatsministerium für Arbeit und Sozialordnung, Familie, Frauen und Gesundheit Osoite: D-80792 München 4.8 Merkintä: Suojattu maantieteellinen merkintä (SMM) 4.9 Kansalliset vaatimukset: - EY nro: G/DE/00191/01.04.24. Täydellisen asiakirjan vastaanottopäivä: 24.4.2001.